|  |
| --- |
| Klaipėdos miesto savivaldybės Aplinkosauginių projektų rėmimo tvarkos aprašo  |
| 5 priedas |

**(Sutarties forma)**

**KLAIPĖDOS MIESTO SAVIVALDYBĖS APLINKOSAUGINIO PROJEKTO BIUDŽETO LĖŠŲ NAUDOJIMO SUTARTIS**

  Nr.

Klaipėda

**I. SUTARTIES ŠALYS**

Klaipėdos miesto savivaldybės administracija (toliau – Savivaldybės administracija), atstovaujama (nurodyti Savivaldybės vykdomosios institucijos vadovą, jo vardą, pavardę), vadovaudamasi Klaipėdos miesto savivaldybės aplinkosauginių projektų rėmimo tvarkos aprašo (toliau – Aprašas), patvirtinto Klaipėdos miesto savivaldybės administracijos direktoriaus 2019 m. lapkričio 18 d. įsakymu Nr. AD1-1406 „Dėl Klaipėdos miesto savivaldybės aplinkosauginių projektų rėmimo tvarkos aprašo patvirtinimo“, nuostatomis ir Savivaldybės (nurodyti Savivaldybės vykdomosios institucijos sprendimą dėl finansuojamų aplinkosauginių projektų sąrašo patvirtinimo), ir (nurodyti organizacijos juridinę formą ir pavadinimą) (toliau – Projekto vykdytojas), atstovaujama (‑as) (vadovo pareigų pavadinimas, vardas ir pavardė), veikiančio (-ios) pagal įstatus, sudarė šią sutartį.

**II. SUTARTIES OBJEKTAS**

1. Šios sutarties objektas yra aplinkosauginio projekto (projekto pavadinimas) (toliau – Projektas) (nurodyti metus) m. įgyvendinimas ir rėmimas.

**III. FINANSAVIMO ŠALTINIS**

2. Finansavimo šaltinis – Klaipėdos miesto savivaldybės administracijos (nurodyti metus) metų veiklos plano (Aplinkos apsaugos rėmimo specialiosios programos priemonė „Visuomenės ekologinis švietimas“ / Aplinkos apsaugos programos priemonė „Visuomenės švietimo atliekų tvarkymo klausimais vykdymas“(pasirinkti atitinkamai))

**IV. ŠALIŲ ĮSIPAREIGOJIMAI**

**3. Savivaldybės administracija įsipareigoja:**

3.1. remti šios sutarties 1 punkte nurodyto Projekto vykdymą (nurodyti metus) m. ir skirti šiam tikslui, atsižvelgiant į Projekto vykdytojo pateiktą išlaidų sąmatą (priedas), kuri yra neatskiriami sutarties dalis, (įrašyti) Eur (suma žodžiais);

3.2. lėšas pervesti Projekto vykdytojui (kodas) į nurodytą sąskaitą
(sąskaitos Nr.), esančią (banko pavadinimas), banko kodas (įrašyti) per 10 darbo dienas po sutarties pasirašymo – (įrašyti) eurų (suma žodžiais);

3.3. vykdyti lėšų panaudojimo kontrolę vadovaudamasi Aprašo nuostatomis;

3.4. teikti Projekto vykdytojui metodinę ir informacinę pagalbą rengiant atsiskaitymo dokumentus;

3.5. reikalauti grąžinti nepanaudotas arba ne pagal paskirtį panaudotas biudžeto lėšas.

**4. Projekto vykdytojas įsipareigoja:**

4.1. sutarties 1 punkte nurodytą Projektą vykdyti (nurodyti metus) metais ir jį įgyvendinti iki (nurodyti metus) m. (įrašyti) d. (*Projektas, kurio vykdoma veikla nurodyta Aprašo 6.1–6.5 papunkčiuose, turi būti įgyvendintas iki lapkričio 12 d. Projektas, kurio vykdoma veikla nurodyta Aprašo 7.1–7.2. papunkčiuose, turi būti įgyvendintas iki gruodžio 3 d.*);

4.2. Projektui įgyvendinti skirtas lėšas naudoti pagal sutartyje ir jos prieduose nurodytą paskirtį;

4.3. savivaldybės biudžeto lėšas, gautas Projektui remti, laikyti atskiroje sąskaitoje ir mokėjimus vykdyti iš šios sąskaitos;

4.4. iki (nurodyti metus) m. (įrašyti) d. (*Projekto, kurio vykdoma veikla nurodyta Aprašo 6.1.–6.5 papunkčiuose, ataskaita turi būti pateikta iki lapkričio 17 d. Projekto, kurio vykdoma veikla nurodyta Aprašo 7.1–7.2. papunkčiuose, ataskaita turi būti pateikta iki gruodžio 8 d.*) pateikti Projekto įgyvendinimo ataskaitą (ataskaita laikoma pateikta laiku, jei pristatymo data į Savivaldybės administracijos Aplinkosaugos skyrių (toliau – Aplinkosaugos skyrius) yra ne vėlesnė nei sutartyje nurodyta paskutinė ataskaitos pateikimo diena) kartu su šiais dokumentais:

4.4.1. biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą formą Nr. 2;

4.4.2. banko sąskaitos išrašą;

4.4.3. išlaidas patvirtinančių dokumentų kopijas;

4.4.4. dokumentus, įrodančius prekių ir paslaugų vykdymą pagal viešųjų pirkimų procedūras;

4.5. informuoti Aplinkosaugos skyrių apie Projekto vadovo pasikeitimą per 5 dienas įvykus tokiems pokyčiams;

4.6. sutarties galiojimo metu neperleisti jokių savo teisių ir pareigų, kylančių iš sutarties, tretiesiems asmenims;

4.7. Projekto reklaminėje medžiagoje nurodyti, kad Projektą remia Klaipėdos miesto savivaldybė ir naudoti aiškiai matomą savivaldybės herbą teisės aktų nustatyta tvarka.

**V. KITOS SUTARTIES SĄLYGOS**

5. Sutartis įsigalioja nuo tos dienos, kai ją pasirašo abi sutarties šalys, ir galioja, kol šalys įvykdo visus joje numatytus įsipareigojimus arba kol sutartis bus nutraukta.

6. Projekto vykdytojas privalo užtikrinti, kad Projektui įgyvendinti skirtos lėšos būtų panaudotos pagal sutartyje ir jos prieduose nurodytą paskirtį.

7. Nustačius, kad Projekto vykdytojas neįvykdė 4.2 papunktyje ir 6 punkte nustatytų įsipareigojimų, Savivaldybės administracija nustato terminą, per kurį turi būti grąžinamos visos arba dalis Projektui įgyvendinti skirtų lėšų, kurios nebuvo panaudotos pagal sutartyje ir (ar) jos prieduose nurodytą paskirtį. Lėšų negrąžinus per Savivaldybės administracijos nustatytą terminą, jos išieškomos teisės aktų nustatyta tvarka, o Projekto vykdytojas praranda teisę dvejus metus dalyvauti pagal Aprašą organizuojamuose konkursuose.

8. Nepanaudotas lėšas Projekto vykdytojas privalo grąžinti Savivaldybės administracijai per 10 darbo dienų po Projekto įgyvendinimo pabaigos.

9. Ataskaitos, pateiktos vėliau nei per 4.4 papunktyje nustatytą terminą, nepriimamos, o skirtos lėšos laikomos panaudotomis netinkamai ir turi būti grąžinamos Savivaldybės administracijai per jos nustatytą terminą, nebent Projekto vykdytojas nurodo nenumatytas priežastis ir Aplinkosaugos skyriui pateikia tai įrodančius dokumentus, dėl kurių šis terminas buvo praleistas, ir Savivaldybės administracija nusprendžia jį atnaujinti.

10. Nustačius, kad tas pats Projektas dalyvavo kituose Savivaldybės administracijos skelbtuose projektų finansavimo konkursuose ir gavo finansavimą, antrą kartą skirtas finansavimas (kaip neteisėtas) grąžinamas Savivaldybės administracijai per 10 darbo dienų.

11. Skirtos lėšos laikomos panaudotomis pagal sutartyje ir jos prieduose nurodytą paskirtį, jeigu:

11.1. yra įgyvendintos paraiškoje ir sutartyje nurodytos veiklos;

11.2. skirtos lėšos panaudotos tinkamoms Projekto išlaidoms apmokėti.

12. Savivaldybės administracija pasilieka teisę vienašališkai nutraukti sutartį, jeigu paaiškėja šios aplinkybės:

12.1. Projekto vykdytojas nevykdo 1 punkte nurodyto Projekto;

12.2. nustatoma, kad skirtas Projektui savivaldybės biudžeto lėšas naudoja ne pagal paskirtį;

12.3. paaiškėja, kad Projekto vykdytojas pateikė klaidingus duomenis, kurių pagrindu buvo skirtos savivaldybės lėšos.

13. Projekto vykdytojas gali ne vėliau kaip prieš 20 darbo dienų iki sutartyje nurodyto Projekto įgyvendinimo termino pabaigos Savivaldybės administracijai pateikti argumentuotą prašymą dėl sąmatos prie sutarties keitimo, kai keičiasi sąmatos prie sutarties straipsniuose nurodytų išlaidų paskirtis (Projektui įgyvendinti reikalingos kitos išlaidos, negu nurodyta sąmatoje).

14. Projekto įgyvendinimo pradžia gali būti ankstesnė nei sutarties sudarymo data, bet tokiu atveju savivaldybės biudžeto lėšomis remiamos tik tokios Projekto išlaidos, kurios patirtos ne anksčiau nei sutarties sudarymo metais.

**VI. BAIGIAMOSIOS NUOSTATOS**

15. Savivaldybės administracija neatsako už sutarties vykdymo nesklandumus, kylančius dėl neteisingai nurodytų Projekto vykdytojo rekvizitų ir kitų duomenų.

16. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos įstatymų nustatyta tvarka.

17. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

18. Sutartis sudaryta 2 vienodą juridinę galią turinčiais egzemplioriais, po vieną kiekvienai šaliai.

**VII. SUTARTIES PRIEDAI**

19. Projekto išlaidų sąmata (įrašyti lapų skaičių).

**VIII. ŠALIŲ REKVIZITAI**

|  |  |
| --- | --- |
| **SAVIVALDYBĖS ADMINISTRACIJA** | **PROJEKTO VYKDYTOJAS** |
| Klaipėdos miesto savivaldybės administracija | (Įstaigos ar organizacijos pavadinimas) |
| Liepų g. 11, 91502 Klaipėda | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| Tel. (8 46) 39 60 66 | Tel. (mob.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Kodas 188710823 | Kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| „Swedbank“, AB | Bankas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Banko kodas 73000 | Banko kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A. s. LT04 7300 0100 0233 1088 | A. s. LT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Savivaldybės vykdomosios institucijos vadovasVardas pavardė) | (Įstaigos ar organizacijos vadovasVardas pavardė) |

Parengė

(rengėjo rekvizitai)